Rasmus Rasmussen (fagforeningsleder)

Rasmus Johan Rasmussen (født 16. september 1886, død 10. september 1961) var en norsk hermetikkarbeider og fagforeningsleder, i nesten tyve år formann i Norsk Nærings- og Nytelsesmiddelarbeiderforbund.

Han hadde flere verv i sin fagforening i Bergen, og ble formann i Hermetikkarbeidernes forening i byen. I 1918 meldte han seg inn i Arbeiderpartiet. Ved den store partisplittelsen i 1923 fulgte partiet i Bergen og Rasmussen fløyen som støttet Kominterns linje, og ble med i Norges Kommunistiske Parti. Han var medlem av NKP fram til 1929, da han ble ekskludert fra partiet på grunn av uenigheter om faglige spørsmål.«Rasmussen, Rasmus», Arbeidernes leksikon, bind VI, Oslo 1936 Siden fant han tilbake til AP.

I 1927 ble han valgt til nestformann i Norsk Nærings- og Nytelsesmiddelarbeiderforbund, og i 1931 ble han formann i NNN. Han hadde dette vervet helt til årsskiftet 1949/1950.Side 7. «Minnetale». LO 21. ordinære kongress 1965. Arbark.

Under krigen var Rasmussen sentral i LO i de første par årene, da man forsøkte å manøvrere mellom tyske krav og ønsket om å holde organisasjonen intakt og forsvare norske arbeidstakere. Han satt i det uoffisielle administrasjonsutvalget som ble nedsatt i LO høsten 1940, sammen med blant andre Viggo Hansteen.Side 306. Tore Pryser: Klassen og nasjonen. Arbeiderbevegelsens historie i Norge, bind 4. Tiden, Oslo 1988 Rasmussen deltok også i den LO-delegasjonen som reiste på studiereise til Tyskland i januar året etter, - en lite populær og omstridt LO-innrømmelse overfor tyskerne.Side 309. Tore Pryser: Klassen og nasjonen. Arbeiderbevegelsens historie i Norge, bind 4. Tiden, Oslo 1988

Rasmussen var blant de fagforeningslederne som ble arrestert og mot slutten av krigen satt i tysk fangenskap. I den tyske fangeleiren satt han blant annet sammen med Einar Gerhardsen.Side 464. Tore Pryser: Klassen og nasjonen. Arbeiderbevegelsens historie i Norge, bind 4. Tiden, Oslo 1988
Etter krigen ble Rasmussen i 1946 enstemmig gjenvalgt til LO-sekretariatet, der han satt helt til 1951.

 Referanser 

Kategori:Norske fagforeningspersoner
Kategori:Personer fra Bergen kommune